armvectores/hy_wikipedia_2023 huggingface dataset:
Սոմալիի ծովահեններ

Միջազգային նավավարության համար ծովահենությունը Սոմալիի ափերի մոտ վտանգ է դարձել 21-րդ դարի սկզբներին՝ այդ երկրի քաղաքացիական պատերազմի երկրորդ փուլից սկսած։ 2005 թվականից ի վեր բազմաթիվ միջազգային կազմակերպություններ՝ ներառյալ Միջազգային ծովային կազմակերպությունը և Համաշխարհային պարենի ծրագիրը, մտահոգություն են հայտնել՝ կապված ծովահենության դեպքերի աճի հետ։ Ծովահենությունը խոչընդոտում է բեռնափոխադրումների իրականացմանը և ավելացնում փոխադրական ծախսերը, որոնք, ըստ ՙՕվկիանոսները ծովահենությունից այն կողմ՚ կազմակերպության, համաշխարհային առևտրում արժենում են 6.6-ից 6.9 միլիարդ ԱՄՆ դոլար։ Համաձայն Տնտեսական հետազոտությունների Գերմանական ինստիտուտի՝ ծովահենության շուրջ սպեկուլյանտների արդյունաբերությունը ևս աճ է արձանագրել։ Մասնավորապես, ապահովագրական ընկերությունները օգտվում են ծովահենների հարձակումներից, քանի որ դրանից աճում են ապահովագրական պարգևատրումները։ ՄԱԿ-ի զեկույցը և նորությունների որոշ աղբյուրներ կարծում են, որ ծովահենությունը Սոմալիի ափերի մոտ մասամբ պայմանավորված է անօրինական ձկնորսությամբ։ Ըստ Տնտեսական հետազոտությունների Գերմանական ինստիտուտի և ԱՄՆ Կոնգրեսի Ներկայացուցիչների պալատի զինված ուժերի հանձնաժողովի՝ Սոմալիի ջրերում օտարեկրյա նավերի կողմից թունավոր արտանետումները նշանակալիորեն սահմանափակել են ձկնորսների՝ ապրելու համար փող աշխատելու հնարավորությունը։ Ի պատասխան՝ ձկնորսների կողմից զինված խմբեր ստեղծվեցին՝ կանգնեցնելու համար օտարերկրյա նավերը։ Ի վերջո, նրանք սկսեցին զբաղվել կոմերցիոն նավեր առևանգելով և փրկագին պահանջելով՝ որպես եկամտի այլընտրանքային աղբյուր։ 2009 թվականին ՙՎերդերՆյուզ՚-ի կողմից իրականացված հարցումը պարզեց, որ տեղական ափամերձ համայնքների մոտավորապես 70 տոկոսն այդ ժամանակ ՙվճռականորեն պաշտպանում է ծովահենությունը որպես երկրի տարածքային ջրերի ազգային պաշտպանության միջոց՚։ Ծովահենները հավատում են նաև, որ պաշտպանում են իրենց ձկնային տնտեսությունները և արդարադատություն են իրականացնում, ինչպես նաև՝ փոխհատուցում գողացված ջրային ռեսուրսների համար։ Որոշ զեկույցներ գտնում են, որ քաղաքացիական պատերազմի բռնկումից հետո արդյունավետ ազգային ծովափնյա պահակախմբի բացակայության և Զինված Ուժերի հետագա փլուզման պայմաններում ձկնորսները ձևավորել են կազմակերպված խմբեր՝ պաշտպանելու համար իրենց ջրային տարածքները։ Այս ամենն արտահայտվում է ծովահենների որոշ ցանցերի ընտրած անվանումներում, օրինակ՝ Ազգային կամավորական ծովափնյա պահակախումբ, որը ցույց է տալիս նրանց սկզբնական դրդապատճառները։ Ինչևէ, ծովահենությունը նաև շատ եկամտաբեր է, և, ըստ այլ զեկույցների, հենց ֆինանսական շահն է դարձել առաջնային դրդապատճառ ծովահենների համար։ 2010 թվականի առաջին կիսամյակի տվյալներով՝ ցամաքում՝ Սոմալիի կառավարության ջանքերը, իսկ ծովում՝ միջազգային ռազմանավերի գործունեությունը նպաստել են Ադենի ծոցում ծովահենների հարձակումների նվազմանը՝ տարեկան 86 դեպքից հասնելով 33-ի, և ստիպել ծովահեններին սևեռվելու այլ տարածքների՝ Սոմալիի ավազանի և Հնդկական օվկիանոսի այլ հատվածենրի վրա։ 2011 թվականի վերջում Սոմալիի ափերին ծովահենները կարողացել էին պատանդ վերցնել միայն չորս նավ՝ 22-ով պակաս, քան նախորդ երկու տարիներից յուրաքանչյուրում։ Նրանք նաև 52 չհաջողված փորձեր են կատարել այլ նավերի վրա՝ 16-ով պակաս, քան նախորդ տարում։ 2013 թվականի հոկտեմբերի 18-ի տվյալներով ծովահենները տիրացել են 1 մեծ նավի և պատանդ են պահում մոտ 50 գերիների։
Ջիբրալթարի ճակատամարտ (1621)

Անվան այլ կիրառումների համար տե՛ս՝ Ջիբրալթարի ճակատամարտ (այլ կիրառումներ)Ջիբրալթարի ճակատամարտ, ծովային ճակատամարտ, որը տեղի է ունեցել 1621 թվականի օգոստոսի 10-ին Ջիբրալթարի նեղուցում։
Ճակատամարտը ընթանում էր մի կողմից Ֆեդրիկե դե Տոլեդոյի գլխավորած Իսպանիայի նավատորիմի, իսկ մյուս կողմից Հոլանդական Օստ-Ինդիա ընկերության ծովակալ Վիլեմ դե Զուտայի ռազմածովային ուժերի միջև՝ Նիդերլանդական հեղափոխության ընթացքում։
Ավարտվել է իսպանացիների հաղթանակով։
Իսպանիայի և Հոլանդիայի Միացյալ Նահանգների միջև հաստատված քսանամյա հրադադարի լրանալուց հետո իսպանացիները որոշել են ծովից հարված հասցնել հոլանդական առևտրական նավերին, որոնք կայանված էին Միջերկրական ծովում։
Այդ իսկ պատճառով նրանք պատրաստվում էին ձևավորել հզոր և միացյալ նավատորմ՝ ծովակալ Մարտին դե Վալեսիլի, Խուան Ֆահարդոյի և Ֆրանսիսկո դե Ասևեդոյի հրամանատարությամբ։
Սակայն նավատորմերի միավորելու ծրագիրը ձախողվում է և ի վերջո 1621 թվականի օգոստոսի 6-ին իսպանական նավատորմը դուրս է գալիս Կադիս։ Նավատորմի կազմում էին Ֆեդրիկե դե Տոլեդոյի կազմած նավատորմի 9 նավերը։
Չորս օր անց Տոլադոն նկատում է հոլանդական ավելի քան 50 նավեր, որոնցից 20-ը եղել են զինված, իսկ մնացածը՝ առևտրային նպատակներով ստեղծված։
Տոլեդոն չվախենալով հոլանդացիների քանակական առավելությունից մարտի բռնվեց Նիդերլանդների ռազմական նավատորմի դեմ։
Նրա գլխավորած ուժերը կարողացան խորտակել հոլանդական 5 նավ և գրավել 2-ը։ Մնացած նավերը հոլանդական մարդասիրական օգնությամբ կարողացան դուրս գալ պայքարից և շարունակեցին ուղեկցել Միջերկրական ծովով ուղևորվող առևտրական նավերին։
Ջիբրալթարի ծովամարտի հաղթանակը Իսպանիայում ընդունվեց ցնծությամբ։
Ճակատամարտի մասնակից շատ սպաներ ստացան դրամական պարգևներ և տիտղոսներ, իսկ ծովակալ Ֆեդրիկե դե Տոլեդո ստացավ «Պորտուգալիայի թագավորության ազգային պատերազմի գեներալ-մայոր»-ի կոչում։


== Ծանոթագրություններ ==
Բեմական խոսք

Բեմական խոսք, բեմից հնչող խոսք, գրական երկին բեմական մարմնավորում տալու հիմնական միջոցներից մեկը։
Թատրոնի պատմության ընթացքում բեմական խոսքը դիտվել է իբրև դերասանի վարպետության գնահատման գլխավոր չափանիշերից մեկը, սակայն տարբեր դարաշրջաններում չափանիշերը փոխվել են՝ ըստ թատրոնի ոճական ուղղությունների փոփոխության (անտիկ թատրոն, 17-18-րդ դարի ֆրանսիական դասական թատրոն, ուր բեմական խոսքը գրեթե անթերի էր, ռոմանտիկական թատրոն, ուր բեմական խոսքը կառուցվել է հուզական կտրուկ հակադրությունների վրա և այլն)։ 19-րդ դարի կեսերից, երբ ռեալիզմն իբրև ուղղություն հաստատվեց նաև թատրոնում, բեմական խոսքը սկսեց ավելի մոտենալ խոսակցական լեզվին և առաջնահերթ կարևորություն ստացավ գործող անձի բնավորությունը, ներաշխարհը, հոգեբանությունը բացահայտելու պարագան։ Դրա շնորհիվ հարստացավ ինտոնացիայի արտահայտչական հնարավորությունների պատկերացումը։
Բեմական խոսքի տեսության մեջ կարևոր էին Կոնստանտին Ստանիսլավսկու դատողությունները՝ «Խոսել նշանակում է գործել», «Խոսքի գործողություն»։


== Բեմական խոսքը հայկական թատրոնում ==
Բեմական խոսքը հայկական թատրոնում սկսել է մշակվել 19-րդ դարի 60-ական թվականներից՝ Պետրոս Ադամյանի, Ազնիվ Հրաչյայի, Սիրանույշի, Հովհաննես Աբելյանի ստեղծագործություններում։ Հետագայում զարգացավ Վահրամ Փափազյանի, Իսահակ Ալիխանյանի, Հովհաննես Զարիֆյանի, Հասմիկի, Սաթենիկ Ադամյանի, Օլգա Գուլազյանի, Արուս Ոսկանյանի, Հրաչյա Ներսիսյանի, Վաղարշ Վաղարշյանի և ուրիշների շնորհիվ։
Բեմական արվեստի ճյուղերից է ասմունքի արվեստը, որի ներկայացուցիչն է Սուրեն Քոչարյանը («Կենդանի խոսքի ոլորտներում» գիրքը)։


== Ծանոթագրություններ ==
Ծովի լռությունը (այլ կիրառումներ)

Ծովի լռությունը, կարող է վերաբերել՝

Ծովի լռությունը, ռեժիսոր Ժան Մարսել Բրյուլերի («Վերկոր») վեպը։
Ծովի լռությունը (ֆիլմ, 1949), ֆրանսիացի ռեժիսոր Ժան-Պիեռ Մերվիլի 1949 թվականին Ժան Մարսել Բրյուլերի համանուն վեպի հիման վրա նկարահանած ֆիլմը։
Ծովի լռությունը (ֆիլմ, 2004), ռեժիսոր Պիեռ Բուտրոնի 2004 թվականին նկարահանած Ֆրանս-բելգիական հեռուստատեսային դրամա՝ հիմնված Ժան Մարսել Բրյուլերի համանուն վեպի վրա։
«Ծովի լռությունը» (1964), հայ բանաստեղծ, արձակագիր, թարգմանիչ Հրաչյա Հովհաննիսյանի ժողովածուն։
Սեմյոն Մուրադյան

Սեմյոն Սեմյոնի Մուրադյան, (մարտի 21, 1988(1988-03-21), Երևան, Հայկական ԽՍՀ, ԽՍՀՄ), հայ ֆուտբոլիստ, հարձակվող։ Հայաստանի պատանեկան և երիտասարդական հավաքականների նախկին խաղացող։ Երևանի «Բանանց» ֆուտբոլային ակումբի կազմում հանդես է եկել Հայաստանի առաջնության բարձրագույն խմբում։


== Ակումբային կարիերա ==
Սեմյոն Մուրադյանը իր պրոֆեսիոնալ կարիերան սկսել է «Բանանց» ֆուտբոլային ակումբում։ Առաջին մրցաշրջանում ակումբի համար խաղացել է առաջնության վերջին 5 խաղերը, որոնցում խփել է 3 գնդակ։ Նրա ցույց տված արդյունքները ղեկավար կազմին թույլ տվեցին նրան ներառել հիմնական կազմում։ Հաջորդ մրցաշրջանում անցկացվել է 21 խաղ, սակայն սակագները մնացել են ամփոփոխ-4 խաղ, բայց գավաթային խաղում Մուրադյանը շատ առաջընթաց ցուցաբերեց։ 6 խաղերից Սեմյոն Մուրադյանը խփել է 9 գոլ։ Այսպիսով՝ Սեմյոն Մուրադյանը 2007 թվականի գավաթի խաղարկությանը շատ կարևոր դեր է խաղացել։
11 անցկացված խաղերից, հաջորդ առաջնությանը Մուրադյանը ոչ մի գնդակ չխփեց։ Ակումբի կառավարությունը ստիպված բարձրացրեց պռանսվերի։ Ֆուտբոլիստով սկսեց հետաքրքրվել «Ուլիս»-ը, որը Մուրադյանին գնեց մրցաշրջանի առաջին մրցաշրջանում։ Դրանից հետո տեղափոխվել է Երևանի «Արարատ» ֆուտբոլային ակումբ։ Նոր ակումբում Մուրադյանը չընդգրկվեց կազմի մեջ, որի մասին փաստում են «Արարատ»-ում անցկացված 3 խաղերը։ 2010 թվականի մրցաշրջանում Մուրադյանը հանդես է եկել «Գանձասար» ֆուտբոլային ակումբում, բայց այդտեղ Մուրադյանին չհաջողվեց երկար խաղալ։ Առաջնության կեսից Մուրադյանը տեղափոխվեց հիմնական կազմ։ «Միկայում» անցկացրած երկրորդ խաղում Մուրադյանը բացեց թիմում իր գոլերի հաշիվը։


== Մասնակցության վիճակագրություն ==


== Ձեռքբերումներ ==

ակումբային
Արծաթե մրցանակակիր։ 2006-2007
Հայաստանի գավաթի մրցանակակիր։ 2007
Հայաստանի գավաթի եզրափակչի մասնակից - 2008
Հայաստանի սուպերգավաթի եզրափակչի մասնակից - 2008
Անձական
Հայաստանի առաջին լիգայի Լավագույն ռմբարկու - 2008
 «Արարատ» Երևան
Հայաստանի սուպերգավաթի եզրափակչի մասնակից - 2009


== Ծանոթագրություններ ==


== Արտաքին հղումներ ==
Ֆուտբոլիստի էջը Հայաստանի ֆուտբոլի բեդերացիայի պաշտոնական կայքում (ռուս.)
Էջը footballdatabase.eu կայքում (անգլ.)
Էջը soccerway.com կայքում (անգլ.)
(9781) Ջուբջուբբրդ

(9781) Ջուբջուբբրդ (անգլ.՝ Jubjubbird), աստերոիդ աստերոիդների հիմնական գոտում։ Հայտնաբերվել է 1994 թվականի հոկտեմբերի 31-ին Յոշիսադա Սիմիձուի և Տակեշի Ուրատայի կողմից Նաչի-Կացուուրայում։
Միջին հեռավորությունը Արեգակից կազմում է 2,461401 ա. մ., առավելագույնը մոտենում է 2,0337 ա. մ. հեռավորության վրա և հեռանում 2,8891 ա. մ.։ Արեգակի շուրջ մեկ ամբողջական պտույտ է կատարում 1410,5 երկրային օրվա ընթացքում, իր ուղեծրով շարժվելով միջինում 0,255229 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9781) Ջուբջուբբրդ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խիտոններ

Խիտոններ կամ զրահակիր փափկամարմիններ (լատ.՝ Polyplacophora, ավելի վաղ՝ կողանյարդավորներ, լատ.՝ Amphineura), փափկամորթների տիպի անողնաշարավոր կենդանիների դաս։ Ժամանակակից փափկամորթներից ամենահասարակն են։ Խիտոնների կենտրոնական նյարդային համակարգը բաղկացած է 4 երկայնական թելերից, որոնցից երկուսը ձգվում են մարմնի կողքերով, այստեղից՝ «Կողանյարդավորներ» անվանումը։


== Ենթադասեր ==
Ընդգրկում են 2 ենթադաս զրահակիր փափկամորթներ (Loricata) և ակոսափորներ (Solenogaster)։ Առաջին ենթադասին են պատկանում խիտոնները՝ ծովային բուսակեր ձևերը, որոնք ոտքով ամուր կպչում են քարերին։ Մարմինը երկարավուն ձվաձև է, որդանման, բաժանված է գլխի, իրանի և ոտքի։ Երկրորդ ենթադասի ներկայացուցիչներն ապրում են ծովի հատակում, վարում են գիշատչի կյանք։


== Ծանոթագրություններ ==
1257

1257 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1257 թվականն է, 
XIII դարի 57-րդ տարին։


== Դեպքեր ==


== Ծնունդներ ==


== Մահեր ==
Սաչխերե

Սաչխերե (վրաց.՝ საჩხერე), քաղաք է Վրաստանի Իմերեթի մարզում։ Բնակչությունը՝ ▼5607 մարդ (2022)։


== Տես նաև ==
Իմերեթ


== Ծանոթագրություններ ==
Վլադիմիր Սոկոլով

Վլադիմիր Ալեքսանդրովիչ Սոկոլով (ռուս.՝ Владимир Александрович Соколов, անգլ.՝ Vladimir Aleksandrovich Sokoloff, դեկտեմբերի 26, 1889(1889-12-26), Մոսկվա, Ռուսական կայսրություն - փետրվարի 15, 1962(1962-02-15), Վեսթ Հոլիվուդ, Լոս Անջելես շրջան, Կալիֆոռնիա, ԱՄՆ), ռուս դերասան, հայտնի է դարձել ամերիկյան և գերմանական ֆիլմերից։
Խաղացել է ընդհանուր թվով 100-ից ավելի ֆիլմերում, որոնցից առավել նշանավորներից են 

«Առաքելություն Մոսկվայում»
«Թիկնոց և դաշույն»
«Հրաշալի յոթնյակը»
«Ու՞մ մահն է գուժում զանգը»
«Մեղքի փողոցը»
«Էմիլ Զոլայի կյանքը»
«Երեք գրոշանոց օպերա» և այլն


== Ծանոթագրություններ ==
Պոկրովկա (գյուղ, Ստերլիտամակսկի շրջան)

Անվան այլ կիրառումների համար տե՛ս՝ ՊոկրովկաՊոկրովկա (ռուս.՝ Покровка, բաշկիրերեն՝ Покровка), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 507 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տիստամաա (Էստոնիայի շրջան)

Անվան այլ կիրառումների համար տե՛ս՝ Տիստամաա (այլ կիրառումներ)Տիստամաա շրջան (էստ․՝ Tõstamaa vald), շրջան Էստոնիայի Պյարնումաա նահանգում։ Շրջանի կենտրոնն է Տիստամաա գյուղական ավանը։


== Բնակչություն ==
2010 թվականի տվյալներով շրջանում բնակվում էին 1475 մարդ։ Բնակչության խտությունը շրջանում կազմում էր 5,65 մարդ/կմ²։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Շրջանի վարչության պաշտոնական վեբ կայքը(չաշխատող հղում) (էստոներեն)
Սոլպա (Լեկմայի վտակ)

Սոլպա (ռուս.՝ Сольпа), գետ Ռուսաստանում, հոսում է Սլոբոդսկոյ և Յուրյանսկի շրջաներում Կիրովի մարզում։ Գետաբերանը տեղակայված է Լեկմա գետի աջ ափին՝ 12 կմ հեռավորության վրա։ Գետի երկարությունը 14 կմ է։
Գետի ակունքը գտնվում է լեռներում, Յուրյա գյուղից 22 կմ հարավ-արևելք։ Գլխավոր ուղղությամբ հոսում է դեպի արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Կամա, գետի ենթաավազանը՝ Կամից մինչև Սպիտակ գետի վտակները։ Գետի ավազանը՝ Կամա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010300212111100031938
Կոդը ըստ հիդրոլոգիական հետազոտության (ՌԴ) — 111103193
Ավազանի կոդը — 10.01.03.002
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բինտիմանի

Բինտիմանի (անգլ.՝ Bintumani) (հայտնի է նաև Loma Mansa անվանմամբ) լեռ Սիերա Լեոնեում, որը հանդիսանում է պետության ամենաբարձր կետը (1945 մ)։
Տեղակայված է Սիերա Լեոնե տարածաշրջանի Հյուսիսային մասում, Լոմի սարերում և նրա լանջերը պատված են արևադարձային ջունգլիներով, որտեղ բնակվում են մի շարք կենդանիներ, որոնց շարքերում են գաճաճ գետաձին, ձկնային բուն և այլ մի շարք պրիմատներ։


== Ծանոթագրություններ ==
Բեծ (առվակ)

Բեծ, առվակ Ճորոխի ավազանում, Լիվանայի հովտում։ Ոռոգելով համանուն գյուղի հանդամասերը, աջից միանում է Ճորոխին։


== Ծանոթագրություններ ==
Խռովք (ամսագիր)

«Խռովք», Սոֆիայում 1932 թվականին լույս տեսնող հայկական ազգայնական և իմաստասիրական-գիտական ամսագիր։ «Խռովքի» օրգանական շարունակությունն էր «Ցեղ և Հայրենիք» հանդեսը, ապա՝ «Տարոնի Արծիվ» ամսաթերթը։


== Պատմություն ==
Հանգամանքների բերումով «Խռովք» ամսագիրը ունեցել է միայն մեկ համար։ Առաջին և վերջին համարը լույս է տեսել 1932 նոյեմբերին Սոֆիայում, Հայկ Ասատրյանի խմբագրությամբ, որով ազդարարվեց հայկական սեղային-վերանորոգչական շարժման սկիզբը։
Մեծ Եղեռնի ողբերգությունը պայմանավորող ենթակայական գործոնների մեջ մատնանշելով նայ այն, որ «մեր կյանքի և գործի մեջ գիտականություն չմտցրեցինք», «Խռովքը» 1930-ականների ամերիկահայ կյանքում տիրող հոգևոր ծուլությամբ պայմանավորված մտավոր մակերեսայնությունը հաղթահարելու համար, նպատակ էր դնում իրականացնել հետևյալ առաջադրությունները.

Ա. համակարգել հայ իմաստասիրական մտքի արդյունքները, այսինքն՝ վեր հանել հայ իմաստասիրության գծերը և մշակել նրա պատմությունը ու ներածությունը։ Ուսումնասիրել նաև հայ կյանքում առկա հոգևոր խմորումները և վերլուղծել գործող հայ հոսանքների գաղափարաբանությունը։
Բ. հոգեբանորեն կազմակերպել հայության ինքնապաշտության գործը, որի համար՝ վերծանել հայոց հոգեբանական առանձնահատկությունները, միջոցներ առաջարկել հայերի հոգեբանական թերությունները սրբագրելու և առավելությունները համահայկականացնելու։
Գ. արժեքավորել հայոց հնագույն և նորագույն ազատագրական կռիվները, գտնել հայոց պատմության զարգացման տրամաբանությունը, մատնանշել հայոց քաղաքական-հասարակական վերածնության ուղիները։«Խռովքը» ունեցավ միայն մեկ համար, որում ամփոփված լրջախոհ հոդվածների զգալի մասը մնա շարունակելու։ Հատկապես հիշատակելի է Գարեգին Նժդեհի «Ցեղակրությունն իբրև հաղթանակի զորույթ» հոդվածը, որը ցեղակրոնության վերաբերյալ հայտնի առաջին հրապարակումն է։
«Խռովքի» օրգանական շարունակությունն էր «Ցեղ և Հայրենիք» հանդեսը, որը, հիմնականում Հայկ Ասատրյանի, ինչպես նաև Ներսես Աստվածատուրյանի ջանքերով, սկսեց լույս տեսնել Սոֆիայում 1936 թվականի մայիսից։ Ուղղության և ոգու տեսակետով համարյա տարբերություն չկա 1932 թվականի «Խռովքի», 1936-ի «Ցեղ և Հայրենիքի» և 1938-ից հրատարակվող «Տարոնի Արծիվի» միջև։


=== Ազդեցությունը ===
Չնայած կարճ ընթացքին, «Խռովքը» էական դերո ունեցավ հայկական ցեղային շարժման համար, որտեղ հստակորեն բնութագրված էր ցեղակրոնությունը, ուրվագծված էր տարոնականությունը և առաջադրված էր վերանորոգչական շարժումը։ «Խռովքի» առաջնորդությունները խթան հանդիսացան ցեղակրոն և տարոնական շարժումների ծավալման և դրանց գաղափարաբանությունների ձևավորման համար։


== Ծանոթագրություններ ==
Ալոիզ Պրուբեկ

Ալոիզ Պրուբեկ (չեխ․՝ Alois Paroubek, ), չեխոսլովակ աստղագետ, աշխատել է Սկալանտե Պլեսոյի աստղադիտարանում։
Համաձայն Փոքր մոլորակների կենտրոնի տվյալների Պրուբեկին է վերագրվում (1989) Տատրի աստերոիդի հայտնաբերումը 1955 թվականի մարտի 20-ին, համատեղ Ռեջինա Պոդստանիչկայի հետ։


== Ծանոթագրություններ ==


== Արտաքին հղումներ ==
Scars on Broadway (ալբոմ)

Անվան այլ կիրառումների համար տե՛ս՝ Scars on Broadway (այլ կիրառումներ)Scars on Broadway, ամերիկահայ System of a Down խմբի մասնակիցներ Դարոն Մալաքյանի և Ջոն Դոլմայանի հիմնած Scars on Broadway ռոք-խմբի առաջին ալբոմն է։ Կազմված է 15 երգից (ճապոնական թողարկումը՝ 16), և բոլոր կատարումների հեղինակն է Դարոն Մալաքյանը։
«Billboard 200» ալբոմների չարթում մեկնարկել է 17-րդ հորիզոնականում՝ ալբոմի 24,000 օրինակ վաճարքով։
2010 թ. ապրիլի դրությամբ ԱՄՆ-ում վաճառվել էր ալբոմի 83.000 օրինակ։


== Երգացանկ ==
Բոլոր երգերի հեղինակն է Դարոն Մալաքյան. 


== Ծանուցումներ ==
Դավիթ Գրիգորյան (ֆուտբոլիստ)

Անվան այլ կիրառումների համար տե՛ս՝ Դավիթ Գրիգորյան (այլ կիրառումներ)Դավիթ Գրիգորյան (դեկտեմբերի 28, 1982(1982-12-28), Երևան, Հայկական ԽՍՀ, ԽՍՀՄ), հայ ֆուտբոլիստ, խաղում է պաշտպանի դիրքում։


== Ակումբային կարիերա ==
Իր պրոֆեսիոնալ կարիերան սկսել է 1999 թվականին, «Երևան» ակումբում։ Այդ նույն թվականին Դավիթը ևս խաղացել է լրացուցիչ 3 խաղ «Դվին» ակումբի կազմում։
2000 թվականից մինչև 2004 թվականը խաղացել է «Միկա» ֆուտբոլային ակումբում։ Անցկացրել է 96 խաղ և դարձել է 24 գոլի հեղինակ։ Դեբյուտային խաղը կայացել է 2000 թվականի ապրիլի 4-ին, «Զվարթնոց»ի դեմ խաղում։
2005 թվականին, անցկացրել է երկու մրցաշրջան Ղազախստանի «Եսիլ Բոգատիր» ֆուտբոլային ակումբի կազմում։ 2007 թվականին վերադարձել է «Միկա» ակումբ և խաղացել է մինչև 2009 թվականը։ 4 մրցաշրջան անցկացրել է «Ուլիս» ակումբում, դրանից հետո տեղափոխվել է «Արարատ» ակումբ։
2014 թվականի ամռանը Դավիթը նորից վերադարձել է «Միկա»։


== Կարիերան ազգային հավաքականում ==
Դեբյուտը Հայաստանի ֆուտբոլի ազգային հավաքական տեղի է ունեցել 2004 թվականի փետրվարի 18-ին Հունգարիայի դեմ խաղում (0:2)։ Վերջին խաղը խաղացել է 2006 թվականի աշխարհի առաջնությունում, Ռումինիայի դեմ խաղում (2005 թվական, հունիսի 8)։ Ի վերջո, Գրիգորյանը ազգային հավաքականում անցկացրել է 8 խաղ։


=== Վիճակագրություն ===


== Արտաքին հղումներ ==
Վիճակագրութունը National Football Teams կայքում(անգլ.)
Профиль на сайте ФК «Мика»(չաշխատող հղում)
Պրոֆիլը transfermarkt.com կայքում(անգլ.)
Կոտի (քաղաք)

Կոտի (ճապ.՝ 高知市 Kōchi-shi, pronounced [[Միջազգային հնչյունական այբուբեն|[koːꜜtɕi ɕi]]]), քաղաք Ճապոնիայում։ Սիկոկու կղզում գտնվող Կոտի պրեֆեկտուրայի վարչական կենտրոնն է և խոշորագույն բնակավայրը, որտեղ ապրում է այդ պրեֆեկտուրայի ամբողջ բնակչության 40%-ից ավելին։ 2016 թվականի ապրիլի 1-ի տվյալներով քաղաքի բնակիչների թիվը եղել է 332.059, բնակչության խտությունը կազմել է 1.100 մարդ/կմ2։ Քաղաքն ընդհանուր առմամբ զբաղեցնում է 309.22 կմ2 տարածք։ Այստեղ լավ պայմաններ են ստեղծված սերֆինգով զբաղվելու համար։ Բնակավայրի խորհրդանիշերից է թյունոս ձկնատեսակից պատրաստվող մի խորտիկ՝ katsuo tataki-ն։
Տեղական ինքնակառավարման օրենքի հիման վրա Կոտին, ստանալով համապատասխան կարգավիճակ, 1998 թվականից ընդգրկվել է Ճապոնիայի կենտրոնական քաղաքների ցանկում։


== Ժողովրդագրություն ==
Կոտի քաղաքի բնակչության թվաքանակի փոփոխությունները 1970–2015 թթ.


== Քույր քաղաքներ ==


== Կլիմա ==


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Կոտի քաղաքի պաշտոնական կայքէջը (ճապոներեն)
Կոտի քաղաքի պաշտոնական կայքէջը (անգլերեն)
Kōchi Visitors and Convention Association official website
Yosakoi Festival in Kōchi City Archived 2015-05-26 at the Wayback Machine.NHK
Բյուխլբերգ

Բյուխլբերգ (գերմ.՝ Büchlberg), Համայնք Գերմանիայում, Բավարիա երկրամասի վրա։
Հաշվետու է Ստորին Բավարիայի ադմինիստրատիվ շրջանին։ Մտնում է Պասաու շրջանի մեջ։ Բնակչությունը կազմում է 4110 մարդ (դեկտեմբերի 31, 2010 թվական)։ Զբաղեցնում է 28,13 կմ² տարածք։ Պաշտոնական կոդ- 09 2 75 119։


== Ծանոթագրություններ ==


== Արտաքին հղումներ ==
Պաշտոնական կայք Archived 2020-03-20 at the Wayback Machine.
Լոնդոնի բիզնես դպրոց

Լոնդոնի բիզնես դպրոց (անգլ.՝ London Business School, նաև հայտնի է որպես LBS), բարձրագույն ուսումնական հաստատություն Լոնդոնում։
Լոնդոնի համալսարանի (University of London) բիզնես դպրոցն է ։ Ստեղծվել է 1964 թվականին։ 2010 թվականից սկսած հանձնում է սեփական դիպլոմ, մինչ այդ տրվում էր University of London-ի դիպլոմ։ Դպրոցը առաջարկում է MBA (Master of Business Administration) սովորելու ամբողջական ծրագիր, ինչպես նաև դոկտորական և այլ ծրագրեր բարձրագույն կրթության համար. աշխարհում առաջին Masters in Finance (1993 թվականից սկսած, 2011 թվականին ծրագիրը Financial Times-ի կողմից համարվել է առաջինը աշխարհում), Masters in Management, Executive MBA, Sloan և այլն։
Ըստ Financial Times-ի (Financial Times Global MBA Rankings 2010)՝ դպրոցը առաջինն է ամբողջ աշխարհի բիզնես դպրոցների ցանկում։
London Business School ընդունվել բավական բարդ է, ինչի շնորհիվ այն ամենամրցակցային դպրոցներից մեկն է աշխարհում։ Ընդունվելու համար անհրաժեշտ է ունենալ շատ բարձր GPA, բարձր գնահատական GMAT-ից և ծառայությունների մեծ ցանկ՝ ներառյալ նաև միջազգային փորձը։ Լոնդոնի բիզնես դպրոցի MBA ծրագիր ընդունվելու GMAT-ի միջին գնահատականը 701 է, իսկ MIF ծրագրի դեպքում՝ 710։
Հիմնական գործատուները.

Ֆինանսներ - Goldman Sachs, J. P. Morgan, UBS, Morgan Stanley, Credit Suisse, BNP Paribas, Barclays, Deutsche Bank,
Խորհրդատվություն — McKinsey & Company, Boston Consulting Group, Booz & Company, Bain & Company,
Արդյունաբերությունը — Google, American Express, BT, Shell, Johnson & Johnson, Pepsico, BP:


== MBA-ի համաշխարհային վարկանիշ ==
MBA ծրագիրը բարձր է գնահատվում բիզնես կրթության ծրագրերի ցանկում և միշտ գտնվում է ամենաբարձր հորիզոնականներում հայտնի վարկանիշային աղյուսակներում։ Financal Times-ում London Business School MBA-ում Լոնդոնի բիզնես դպրոցն զբաղեցնում է առաջին տեղը և՛ եվրոպական, և՛ համաշխարհային դպրոցների մեջ։ 

Առաջինը՝ ըստ Financial Times-ի Global MBA rankings-ի (2010, 2011),
Երրորդը Եվրոպայում 2009 թվականին QS Global 200 Business Schools Report-ի,
Երրորդը աշխարհում՝ ըստ The Wall Street Journal-ի (2007),
Հինգերորդը ըստ՝ BusinessWeek-ի (2008),
Առաջինը՝ ըստ Forbes-ի (2009) ,
Երրորդը՝ ըստ Best Global MBAs-ի, որ հրատարակել է CNN Expansion-ի կողմից (2010)։


== Ծանոթագրություններ ==


== Արտաքին հղումներ ==
London Business School
Լուսանկարը London Business School ձմռանը
Գայել Դանիկ

Գայել Դանիկ (ֆր.՝ Gaël Danic, նոյեմբերի 19, 1981(1981-11-19), Վան), ֆրանսիացի ֆուտբոլիստ, կիսապաշտպան։


== Ակումբային կարիերա ==
Գայել Դանիկը «Ռեն» ակումբի սան է։ Թիմի կազմում առաջին անգամ խաղացել է 2000 թվականի նոյեմբերի 11-ին՝ մասնակցելով Ֆրանսիայի առաջնության շրջանակներում «Թուլուզ» ակումբի դեմ անցկացված խաղին։ Կիսապաշտպանը փոխարինել է Վանդերսոն Մարկեսին հանդիպման երկրորդ խաղակեսում։ Դանիկը «Ռեն» ակումբի կազմում խաղացել է մինչև 2001/02 մրցաշրջանի ավարտը՝ անցկացնելով 22 հանդիպում Լիգա 1-ում։ 2002/03 մրցաշրջանում  կիսապաշտպանը վարձավճարային հիմունքներով խաղացել է «Գենգան» ակումբի կազմում և անցկացրել 18 խաղ, ինչից հետո տեղափոխվել է Լիգա 2-ի «Գրենոբլ» ակումբ։
Գաել Դանիկը նոր ակումբի կազմում իր առաջին հանդիպումն անցկացրել է 2003 թվականի օգոստոսի 2-ին՝ մասնակցելով «Բեզանսոն» ակումբի դեմ խաղին։ Օգոստոսի 9-ին «Տրուա» ակումբի դեմ անցկացված հաջորդ հանդիպման ժամանակ նա խփել է իր առաջին գոլը պրոֆեսիոնալ կարիերայում։ Լիգա 2-ում հանդես գալով «Գրենոբլ» ակումբի կազմում՝ կիսապաշտպանն անցկացրել է 69 խաղ և խփել 14 գոլ։
2005 թվականի ամռանը Դանիկը տեղափոխվել է «Տրուա» ակումբ։ Թիմի կազմում առաջին անգամ խաղացել է Ֆրանսիայի առաջնությունում՝ մասնակցելով «Նիս» ակումբի դեմ խաղին 2005 թվականի հուլիսի 30-ին, երբ հանդիպման 89-րդ րոպեին փոխարինել է Սեբաստյան Դալեին։ Մինչ 2005 թվականի ավարտ կիսապաշտպանը կարողացել է «Տրուա» ակումբի կազմում անցկացնել 11 հանդիպում։ Սեզոնի երկրորդ կեսին նա վարձավճարային հիմունքներով տեղափոխվել է «Լորյան» ակումբ, որը հանդես էր գալիս Լիգայի 2-ում։
Գաել Դանիկը Լիգայի 1-ում իր առաջին գոլը խփել է 2006 թվականի հոկտեմբերի 28-ին՝ գրավելով «Սենտ Էտիեն» ակումբի դարպասը։ 2006/07 մրցաշրջանի արդյունքներով՝ «Տրուա» ակումբն առաջնությունում զբաղեցրել է 18-րդ տեղը և դուրս մնացել Լիգա 1-ից։ Դենիկը խաղացել է «Տրուա» ակումբում ևս 1 մրցաշրջան, ինչից հետո դարձել է «Վալենսյեն» ակումբի խաղացող։
Դենիկը «Վալենսյենում» իր նորամուտը կատարել է 2008 թվականի օգոստոսի 9-ին։ Կիսապաշտպանւ խաղադաշտ է դուրս եկել թիմի մեկնարկային կազմում և 27-րդ րոպեին 11 մետրանոցից գրավել «Սենտ Էտիենի» դարպասը՝ խփելով հանդիպման որոշիչ գոլը։ Ֆրանսիայի առաջնության 2010/11 մրցաշրջանի հանդիպումներում Գայել Դանիկը կատարել է 7 գոլային փոխանցում իր խաղընկերներին և զբաղեցրել իններորդ հորիզոնականն առաջնության լավագույն ասիստենտների շարքում։
2013 թվականի ամռանը Դանիկը միացել է «Օլիմպիկ Լիոն» ֆուտբոլային ակումբին։ Թիմի կազմում առաջին անգամ դաշտ է դուրս եկել 2013 թվականի հուլիսի 30-ին՝ մասնակցելով Չեմպիոնների լիգայի որակավորման փուլի՝ շվեյցարական «Գրասհոփերի» դեմ խաղին։


== Վիճակագրություն ==


== Ծանոթագրություններ ==


== Արտաքին հղումներ ==
Профиль на сайте transfermarkt.com  (անգլ.)
Профиль на Soccerway
Профиль на сайте Worldfootball.net  (անգլ.)
Профиль на официальном сайте Профессиональной футбольной лиги Франции Archived 2013-01-22 at the Wayback Machine.  (ֆր.)
Профиль на Footballdatabase.eu  (ֆր.)
Ուրզուֆ

Ուրզուֆ (ուկրաիներեն՝ Урзуф), գյուղ Ուկրաինայի Դոնեցկի մարզի Պերշոտրավնևի շրջանում։ Բնակավայրը նախկինում նաև անվանվել է Պրիմորսկոե։ Հիմնադրվել է 1779 թվականին։
Չճշտված տվյալներով Ուրզուֆ գյուղում բնակվում էր 2 904 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յուլյա Կովալչուկ

Յուլյա Օլեգովնա Կովալչուկ (ռուս.՝ Юлия Олеговна Ковальчук, ամուսնությունից հետո՝ Չումակովա, նոյեմբերի 12, 1982(1982-11-12), Վոլժսկի, Վոլգոգրադի մարզ, ՌԽՖՍՀ, ԽՍՀՄ), ռուս երգչուհի, հեռուստահաղորդավարուհի, «Блестящие» փոփ-խմբի նախկին անդամ (2001—2008)։


== Կենսագրություն ==
Ծնվել է 1982 թվականի նոյեմբերի 12-ին Վոլգոգրադի շրջանի Վոլժսկի քաղաքում։
Մայրը եղել է դասախոս պոլիտեխնիկական տեխնիկումում, իսկ հայրը՝ նախագծային ինստիտուտի գլխավոր կոնստրուկտոր։ Մանուկ հասակում զբաղվել է մարմնամարզությամբ և խորեոգրաֆիայով։ 17 տարեկանից Յուլյա Կովալչուկը հանդես է եկել «Էլիտ» էստրադային պարի սեփական կոլեկտիվում ։
Դպրոցն ավարտելուց հետո ընդունվել է Մոսկվայի մշակույթի և արվեստի պետական համալսարան։


=== «Блестящие» ===
2001 թվականին դարձել է «Блестящие» խմբի անդամ՝ փոխարինելով Օլգա Օռլովային։ Կովալչուկի նորամուտը խմբում եղել է  «Ау-ау» երգը, որի տեսահոլովակը նկարահանվել է 2001 թվականի վերջին։ Կովալչուկի՝ խմբում գտնվելու 6 տարվա և 4 ամսվա ընթացքում  թողարկել է 3 ձայնասկավառակ, ձայնագրվել է մոտ 40 երգ և նկարահանվել 9 տեսահոլովակ։
2007 թվականի դեկտեմբերի 31-ին պայմանագրի ավարտից հետո լքել է խումբը և զբաղվել մենակատարի կարիերայով։


=== Սոլո կարիերա ===
2008 թվականի հունվարի 16-ից զբաղվում է սոլո կարիերայով։ Երգչոհու պրոդուսերը դարձել է Մարատ Խայրուտդինովը։ Կոմպոզիտոր Կոնստանտին Արսենևը Կովալչուկի հետ միասին ձայնագրել է  «Толкни меня» դեբյուտային երգը, որի համար նկարահանվել է տեսահոլովակ։ Ավելի ուշ ձայնագրվել է «Улетай» երգը։
Առաջին դուետը  «Чай вдвоём» խմբի հետ «Посмотри мне в глаза» երգն էր։
2014 թվականի հուլիսի 1-ին Ալեքսեյ Չումակովի հետ միասին ներկայացրել են իրենց առաջին համատեղ «В заметки» տեսահոլովակը, որը նկարահանվել էր ինքնուրույն ոչ մեծ տեսախցիկով։ RU TV հեռուստաալիքի մրցանակաբաշխության ժամանակ տեսահոլովակը հաղթել է «Сам себе режиссёр» անվանակարգում։
2015 թվականի հունիսի 18-ին տեղի է ունեցել JK 2015 դեբյուտային ալբոմի թողարկումը։ Այս ալբոմի առաջին սինգլը՝ «В дым», ներկայացվել է տեսահոլովակով, որտեղ գլխավոր դերը կատարել է TNT-ի «Պարեր» շոուի մասնակից Միխայիլ Եվգրաֆովը։ Տեսահոլովակի ռեժիսորը Դենիս Խրուշչովն է։


== Անձնական կյանք ==
2013 թվականի հոկտեմբերի 1-ից ամուսնացած է Ալեքսեյ Չումակովի հետ, ում հետ հանդիպում էր հինգ տարի նախքան հարսանիքը։ 2017 թվականի հոկտեմբերի 12-ին ծնվել է զույգի դուստրը՝ Ամելիան։


== Սկավառակագրություն ==


=== «Блестящие» խմբի կազմում ===
2002 —  За четыре моря
2003 — Апельсиновый рай
2005 — Восточные сказки


==== Խմբից դուրս գալուց հետո թողարկված ալբոմներ և հավաքածուներ ====
2008 — Одноклассники
2016 — Best 20


=== Սոլո ալբոմներ ===
JK 2015


== Սինգլներ ==


=== «Блестящие» խմբի կազմում ===


=== Սոլո կարիերա ===


== Տեսահոլովակներ ==


=== «Блестящие» խմբի կազմում ===


=== Որպես մենակատար ===


== Ծանոթագրություններ ==


== Արտաքին հղումներ ==
juliakovalchuk.ru - պաշտոնական կայք
Официальное сообщество Вконтакте
Официальный канал на YouTube
Юлия Ковальчук в Google+
Ковальчук и Алексей Чумаков для журнала «ТЕЛЕНЕДЕЛЯ»
Юлия Ковальчук: Начни сначала. Интервью на сайте журнала «Интервью»
Юлия Ковальчук и Алексей Чумаков: «О нашей свадьбе никто не узнает» — интервью на сайте 7 Дней
Ալվարայնս (Ամազոնաս)

Ալվարայնս  (պորտ.՝ Alvarães), համայնք Բրազիլիայում՝ Ամազոնաս նահանգի կազմում։ Գտնվում է Կենտրոնական նահանգի Ամազոնաս մարզում։ Մտնում է Տեֆե գավառի կազմի մեջ։ Բնակչությունը կազմում է 18 405 մարդ՝ 2007 թվականի տվյալներով։ Գրավում է 5 912 կմ2 տարածք։


== Պատմություն ==
Քաղաքը հիմնադրվել է 1988 թվականին։
Նախիջևանի թատերասերների թատրոն

Նախիջևանի թատերասերների թատրոն, գործել է 1870-ական թվականներից մինչև 1915 թվականը։ Ներկայացումները կազմակերպվել են հիմնականում Նախիջևան քաղաքի հայոց ուսումնարանների աշակերտ-աշակերտուհիների ուժերով։ Այստեղ բեմադրվել են «Շուշանիկ» (1875), «Պոլուիմպերիալ» (1884), «Արշակ Երկրորդ», «Ներսես Մեծ», «Համլետ» (հատվածներ),  «Կըռթ-կըռթ» (1890), «Գասպար ամի» (1892), «Դավաճանություն», «Գրչի մարդը», «Պեպո» (1912), «Չար ոգի» (1913), «Նշանվածներ», «Կանացի ցանցառություն» (1914) և այլ պիեսներ։ Մի շարք դերերում հանդես են եկել Գ. Բաբախանյանը, Մ. Ադամյանը, Ս. Գասպարբեկյանը, Գ. Աթաբեկյանը, Մ. Սարդարյանը, Հասմիկը, Պասրզյանը, Վ. Միրզոյանը, Ս. Գասպարյանը, Ս. Մխիթարյանը, Մ. Մոսեյանը և ուրիշներ։ 1910 թվականի մարտի 13-ի Նախիջևանի Հայոց դպրոցի դահլիճում դերասան Աբրահամյանը բեմադրել է նաեւ «Երկու հիսնապետ» 3 գործողությամբ (թարգմանությունը ֆրանսերենից) դրաման, որտեղ Գուլհելմի դերը կատարել է Աբրահամյանը, տիկին Սոֆիայինը՝ Ս. Գասպարբեկյանը, դուստր Լարետայինը՝ օրիորդ Պարզյանը։


== Ծանոթագրություններ ==
Sass

Sass (Syntactically Awesome Stylesheets), կասկադային ոճային լեզու, որն սկզբնապես մշակել է Համփթոն Քեյթլինը, իսկ զարգացման աշխատանքները կատարել է Նատալի Վեյզենբաումը։ Sass-ը մետալեզու է, որը հիմնված է CSS-ի վրա և նախատեսված է CSS կոդի վերացարկման մակարդակը բարձրացնելու համար։
Sass լեզուն ունի երկու շարահյուսություն․

sass, տարբերվում է ձևավոր փակագծերի բացակայությամբ։ Նրանում ներկառուցված տարրերը իրագործվում են բացատների միջոցով։
SCSS (Sassy CSS), օգտագործվում են ձևավոր փակագծեր, ինչպես հենց CSS-ում։


== Փոփոխականներ ==
Sass-ը հնարավորություն է տալիս սահմանելու փոփոխականներ։ Փոփոխականները սկսվում են դոլարի նշանով ($) և ավարտվում լատինական միջակետի նշանով (Colon, :)։
SassScript-ն աջակցում է չորս տեսակի տվյալներ․

Թվեր (այդ թվում միավորներ)
Տողեր (քաղվածքներով կամ առանց)
Գույներ (անուն կամ անուններ)
Բուլյան (տրամաբանական տիպ)SCSS-ի ոճը․

SASS-ի ոճը․

Կկոմպիլացնի հետևյալ կոդը․


== Ներքին սկզբունքներ ==
Sass-ի առանցքային առանձնահատկություններից մեկը, որը թույլ է տալիս արագացնել ներքին սելեկտորների ստեղծումը և փոփոխումը․

CSS-ում կվերափոխվի․


== Փոփոխականներ ==
Sass-ը CSS-ին ավելացնում է հաստատուններ և միքսիններ։ Այն մեծ ոճային հավաքածու ունեցող ֆայլում ապահովում է տվյալների ամբողջականությունը։ Հաստատունները թույլ են տալիս սահմանել արժեքներ և այն կիրառել ոճային ֆայլում։ Միքսինների միջոցով նույնպես կարող ենք սահմանել հաստատուններ։

CSS-ում կվերափոխվի․

Միքսինների օգտագործման օրինակ․

CSS-ում կվերափոխվի․


=== Ցիկլեր ===
Sass-ը թուլ է տալիս փոփոխականներից բացի օգտագործել նաև @for, @each և @while ցիկլեր։

Այն կկոմպիլացնի հետևյալ կոդը․


== IDE ինտեգրում ==


== Տես նաև ==
LESS
PostCSS
CSS


== Արտաքին հղումներ ==
Ռուսերեն գրականություն
Sass-ի պաշտոնական կայք
Haml/Sass (Git)-ի ընթացիկ կոդի շտեմարան


== Ծանոթագրություններ ==
Պոպադինո (գյուղ, Պավլովսկի շրջան)

Պոպադինո (ռուս.՝ Попадьино), գյուղ Ռուսաստանի Նիժնի Նովգորոդի մարզի Պավլովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կաստանիետո Պո

Կաստանիետո Պո(իտալերեն՝ Castagneto Po), կոմունա Իտալիայի Պիեմոնտ մարզի Թուրին գավառում։
Բնակչությունը՝ 1.675 մարդ (2008 թվականի տվյալներով)։ Բնակչության խտությունը՝ 152 մարդ/կմ²։ Տարածքը՝ 11 կմ²։ Փոստային ինդեքս՝ 10090։ Հեռախոսային կոդ՝ 011։


== Ժողովրդագրություն ==
Բնակչության թվաքանակի փոփոխությունները. 


== Արտաքին հղումներ ==
http://nuke.comunecastagnetopo.com Archived 2008-10-06 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
(5542) Մոֆատ

(5542) Մոֆատ (անգլ.՝ Moffatt), աստերոիդ աստերոիդների հիմնական գոտում։ Հայտնաբերվել է 1978 թվականի օգոստոսի 6-ին Պերիթ աստղադիտարանի կողմից Բիքլիյում։
Միջին հեռավորությունը Արեգակից կազմում է 2,588776 ա. մ., առավելագույնը մոտենում է 2,1745 ա. մ. հեռավորության վրա և հեռանում 3,003 ա. մ.։ Արեգակի շուրջ մեկ ամբողջական պտույտ է կատարում 1521,39 երկրային օրվա ընթացքում, իր ուղեծրով շարժվելով միջինում 0,236626 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5542) Մոֆատ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բադիաուր

Բադիաուրի (վրաց.՝ ბადიაური), գյուղ Վրաստանի Կախեթի մարզում՝ Սագարեջոյի շրջանում։ Կենտրոնի բարձրությունը 540 մետր է։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1286 մարդ։


== Ծանոթագրություններ ==
Երաժշտական ավտոմատը ճչում է սիրո մասին

«Երաժշտական ավտոմատը ճչում է սիրո մասին» (իտալերեն՝ Juke box urli d'amore)՝ ռեժիսոր Մաուրո Մորասիի ֆիլմերից, որի գլխավոր դերերը մարմնավորում են Մարիո Կարոտենուտոն, Մարիզա Մերլինին, Կարին Բաալը, Տերենս Հիլը, Ռաֆաել Պիզուն, Արոլդո Տերին, Ջորդանա Միլետիչը, Ալդո Ջուֆրեն, Տիբերիո Մուրջան, Դորի Դորիական։


== Դերերում ==


== Արտաքին հղումներ ==
Երաժշտական ավտոմատը ճչում է սիրո մասին(անգլ.) ֆիլմը Internet Movie Database կայքում
«Երաժշտական ավտոմատը ճչում է սիրո մասին»(ռուս.) ֆիլմը ԿինոՊոիսկ կայքում։


== Ծանոթագրություններ ==
Բիսիեռ

Բիսիեռ (ֆր.՝ Bissières), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 155 մարդ, բնակչության խտությունը` 100.00 մարդ/կմ²։ Բնակավայրը զբաղեցնում է 1.55 կմ² տարածք։
2017 թվականի հունվարից Մերի Կորբոն համայնքի հետ միասին հանդիսանում է Մերի Բիսիեռ ան Օժ համայնքի մաս։


== Աշխարհագրություն ==
Գտնվում է Փարիզ քաղաքից 185 կմ արևմուտք, Կան քաղաքից` 22 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 114 աշխատունակ (15-64 տարեկան) բնակիչ, որոնցից ակտիվ էին 82-ը, իսկ ոչ ակտիվները` 32։ Ակտիվության ցուցանիշը կազմում է 71,9 %։ 82 աշխատունակ մարդկանցից աշխատել է 74 անձ (40 տղամարդ և 34 կին)։ Գործազուրկ են եղել 8 անձ (5 տղամարդ և 3 կին)։ 32 անաշխատունակներից 4-ը եղել են աշակերտներ կամ ուսանողներ, 19-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էրքենեկ

Էրքենեկ, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Տիգրան Սազանդարյան

Տիգրան Ներսեսի Սազանդարյան, (1881, Խնձորեսկ), բանաստեղծ, երաժիշտ (նվագել է թառ), մանկավարժ, ազգային–հասարակական գործիչ, ԽՍՀՄ ժողովրդական արտիստ Տաթևիկ Սազանդարյանի հայրը, Զանգեզուրի գավառական կոմիտեի նախագահ։


== Կենսագրություն ==
Ծնվել է 1881 թվականին, Գորիսի շրջանի Խնձորեսկ գյուղում։ 1903 թվականին ավարտել է Գևորգյան ճեմարանը։ 1909-1910 թվականներին եղել է Գորիսում հրատարակվող  «Գավառ» շաբաթաթերթի խմբագիր։ Որպես  մանկավարժ դասավանդել է  Տաթև գյուղում և Գորիսի հայկական դպրոցում, եղել է Ակսել Բակունցի պատմության ուսուցիչը։ Եղել է  դաշնակցական կուսակցության անդամ և աջակից։ 1919-1921 թվականներին եղել է Գորիսի ազգային խորհրդի անդամ։ Լեռնահայաստանի հանրապետության օրհներգի հեղինակն է։


== Ծանոթագրություններ ==


== Աղբյուրներ ==
Էդուադ Զոհրաբյան, Համլետ Միրզոյան, Գորիսի Հանրագիտարան
Բեզեպս

Բեզեպս (ռուս.՝ Безепс), գետ Ռուսաստանում, հոսում է Կրասնոդարի երկրամասում։ Գետաբերանը տեղակայված է Շեբա գետի ձախ ափին՝ 34 կմ հեռավորության վրա։ Գետի երկարությունը 34 կմ է, ավազանի տարածքը 128 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կուբանի ավազանային շրջանին, ջրատնտեսային տեղամասը՝ Աֆիպս, ենթաավազանը՝ բացակայում է։ Գետի գետային ավազանը՝ Կուբան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 06020001512108100005611
Հիդրոլոգիական ուսումնասիրությունների կոդը - 108100561
Ավազանի կոդը - 06.02.00.015
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Անտոն Յանշա

Անտոն Յանշա (Anton Janša, մայիսի 20, 1734(1734-05-20), Breznica, Municipality of Žirovnica, Սլովենիա - սեպտեմբերի 13, 1773(1773-09-13), Վիեննա, Հաբսբուրգի միապետություն), սլովենական ծագմամբ նկարիչ և մեղվաբույծ, կյանքի մեծ մասն անց է կացրել Վիենում,  աշխատանքները գրել է  գերմաներեն։


== Կենսագրություն ==
Ծնվել է Բրեզնից մունիցիպալիտետում, քրիստոնյա ընտանիքում։ Նրա ծննդյան ճշգրիտ ամսաթիվը հայտնի չէ, սակայն 1734-ի մայիսի 20-ը ընդունված է համարել նրա ծննդյան օրը։ Փոքր տարիքում իր երկու եղբայրների հետ միասին մեծ հետաքրքրություն է ցուցաբերել նկարչության հանդեպ։ Նրա եղբայրը՝ Լովրոն ավարտել է ուսումը ակադեմիայում և այնտեղ դարձել պրոֆեսոր։
Որպես փորագրիչ  1766 թվականին Անտոնն ավարտել է Վիեննայի գեղարվեստի ակադեմիան։
1769 թվականի  նա սկսել է լիարժեք աշխատել որպես մեղվաբույծ, և մեկ տարի անց դարձել է ամբողջ ԱվստրիաՅԻ  մեղվաբուծության առաջին նշանավոր ուսուցիչը։ Նա մեղուներ էր պահում կայսերական պարտեզներում։ Մեղվաբուծության մեջ մի շարք աշխատանքների հեղինակ է, որոնք ճանաչում են ստացել։
2018 թվականից սկսած ՄԱԿ-ի գլխավոր ասամբլեայի որոշմամբ մեղուների համաշխարհային  օրը նշվում է Անտոն Յանշայի ծննդյան օրը՝ մայիսի 20-ին։


== Աշխատություններ ==
Երկու գրքի հեղինակ է, որոնք լույս են տեսել գերմաներեն՝ 1771 և 1775 թվականներին, վերջինս լույս է տեսել նրա մահից հետո։


== Ծանոթագրություններ ==


== Արտաքին հղումներ ==
[1], [2]
Ալցենաու

Ալցենաու (գերմ.՝ Alzenau), կոմունա Գերմանիայի Բավարիա երկրամասում։
Ենթարկվում է Ստորին Ֆրանկոնիա շրջանին։ Գտնվում է Աշաֆենբուրգ շրջանի կազմում։ Բնակչությունը կազմում է 18 697 մարդ (ըստ 2010 թվականի դեկտեմբերի 31-ի)։ Տարածքը կազմում է 59,33 կմ²։ Պաշտոնական կոդ՝ 09 6 71 111։
Քաղաքը բաժանվում է՝ 6 քաղաքական համայնքի։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Պաշտոնական էջ
Օչիկլե

Օչիկլե (ալբ․՝ Orcikeli, սերբ.՝ Очикле / Očikle), գյուղ հյուսիսարևելյան Ալբանիայում։ Ընդգրկված է Կուկասի գավառի Զապոդ համայնքի կազմում։ Տեղակայված է Ալբանիայի Գորա պատմական նահանգում, որի բնակչության հիմնական մասը կազմում են հարավսլավոնական էթնիկական խմբերի մուսալմանացված ներկայացուցիչները՝ գորացիները։ Վերջիններից բացի Օչիկլեում բնակվում են նաև ալբանացիներ։ Գորացիները Օչիկլեից բացի բնակվում են նաև Բորյեում, Զապոդում, Կոշարիշտեում, Օրեշեկում, Օրգոստոյում, Շիշտևացում և Ցերնելևոյում։
Օչիկլե գյուղին ամենամոտ տեղակայված բնակավայրերն են Զապոդ ու Ցերնոլևո գյուղերը։ Զապոդը տեղակայված է Օչիկլեից դեպի արևելք, իսկ Ցերնոևո գյուղը՝ դեպի հարավ։ Օչիկլեից հարավ-արևելք տեղակայված է ալբանական Բելյա գյուղը։


== Պատմություն ==
Բալկանյան երկրորդ պատերազմից հետո՝ 1913 թվականին, Գորայի մի մասը, այդ թվում՝ Օչիկլե բնակավայրը, հանձնվեց Ալբանիային։ 1916 թվականին դեպի Մակեդոնիա ու Պոմորավյե կատարած գիտարշավի ժամանակ Օչիկլե է այցելել բուլղարացի լեզվաբան Ստեֆան Մլադենովը, ում հաշվարկներով այդ ժամանակ գյուղում կար շուրջ 25 տուն։ Ստեֆան Մլադենովը նշել է, որ Օչիկլեում սկսում է տարածվել երկլեզվությունը. Գորայի բարբառներից բացի Օչիկլեի բնակիչները սկսել են ավելի ու ավելի հաճախ օգտագործել ալբաներենը։
Ալբանիայում բուլղարական եկեղեցական դպրոցների գլխավոր համակարգող-կազմակերպիչ Սրեբրեն Պոպետրովի՝ 1930 թվականին կազմված զեկույցի համաձայն՝ Օչիկլե գյուղում կար շուրջ 40 տուն։


== Ծանոթագրություններ ==
Զինվորական գերեզմանատուն № 108 (Բեչ)

Փոքրլեհական վոևոդության մշակութային հուշարձան։ գրանցման համար՝ A-467/M

Զինվորական գերեզմանատուն № 108 (Բեչ) (լեհ.՝ Cmentarz wojenny nr 108 - Biecz), զինվորական գերեզմանատուն, գտնվում է Փոքրլեհական վոևոդության Գորլիցյան շրջանի Բեչ քաղաքում։ Գերեզմանատունը մտնում է Առաջին աշխարհամարտի տարիների Արևմտագալիցյան զինվորական դամբարանների խմբի մեջ։ Գերեզմանատանը թաղված են Ավստրո-Հունգարական և Ռուսական բանակների զինծառայողներ, որոնք զոհվել են Առաջին համաշխարհային պատերազմի ժամանակ՝ 1915 թվականին։ Փոքրլեհական վոևոդության պահպանվող հուշարձան է։


== Պատմություն ==
Գերեզմանատունը կառուցվել է 1915 թվականին Կրակովի զինվորական դամբարանների և ռազմական պարետատան դեպարտամենտի կողմից, ավստրիացի ճարտարապետ Հանս Մայրի նախագծով։ Գերեզմանատանը գտնվում են 6 եղբայրական և 20 անհատական գերեզմաններ, որոնցում թաղված են 4 (կամ 5) ավստրիացի և 42 ռուս զինվորներ։ Գերեզմանատունը հիմնվել է հոսպիտալին կից, որն էլ իր հերթին գտնվում էր մոտակա մենաստանում։
2009 թվականի ապրիլի 16-ին  գերեզմանատունը ներառվել է Փոքրլեհական վոևոդության հուշարձանների ռեեստրի մեջ (№ А-467/М).


== Ծանոթագրություններ ==


== Արտաքին հղումներ ==
Oktawian Duda: Cmentarze I wojny światowej w Galicji Zachodniej. Warszawa: Ośrodek Ochrony Zabytkowego Krajobrazu, 1995. ISBN 83-85548-33-5.
Roman Frodyma Galicyjskie Cmentarze wojenne t. I Beskid Niski i Pogórze (Okręgi I—IV), Oficyna Wydawnicza «Rewasz», Pruszków 1998.


== Աղբյուրներ ==
Cmentarz wojenny nr 108 — Biecz Archived 2017-04-25 at the Wayback Machine. (լեհ.)
Метрика кладбища (լեհ.)
Կրասնիե Պոդելի

Կրասնիե Պոդելի (ռուս.՝ Красные Поделы), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լիպկի (գյուղ, Պոպելնյանսկի շրջան)

Անվան այլ կիրառումների համար տե՛ս՝ ԼիպկիԼիպկի (ուկրաիներեն՝ Липки), գյուղ Ուկրաինայի Ժիտոմիրի մարզի Պոպելնյանսկի շրջանում։ Հիմնադրվել է 1625 թվականին։
2001 թվականի տվյալներով Լիպկի գյուղում բնակվում էր 648 մարդ։ Բնակավայրը զբաղեցնում է 3993 կմ² տարածք։ Բնակչության խտությունը կազմում էր 162,28 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իվանովկա (գյուղ, Ֆյոդորովսկի շրջան)

Անվան այլ կիրառումների համար տե՛ս՝ ԻվանովկաԻվանովկա (ռուս.՝ Ивановка, բաշկիրերեն՝ Ивановка), գյուղ Ռուսաստանի, Բաշկորտոստան հանրապետության Ֆեոդորովսկի շրջանի կազմում։
Բնակչությունը 2009 թվականին գրանցված տվյալներով կազմում էր 60 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արմեն Առաքելյան

Արմեն Բորիսի Առաքելյան (օգոստոսի 25, 1962(1962-08-25), Ավետարանոց, Ասկերանի շրջան, ԼՂԻՄ, Ադրբեջանական ԽՍՀ, ԽՍՀՄ - մարտի 6, 1993(1993-03-06), Կուսապատ, Մարտակերտի շրջան, Արցախ), հայ ազատամարտիկ, Արցախյան ազատամարտի մասնակից։


== Կենսագրություն ==
Արմեն Առաքելյանը ծնվել է 1962 թ. օգոստոսի 25-ին Ասկերանի շրջանի Ավետարանոց գյուղում։ Գյուղի միջնակարգ դպրոցում 8-րդ դասարանն ավարտելուց հետո ուսումը շարունակել է Հայաստանի Ագարակ ավանի պրոֆտեխուսումնարանում։ Ծառայել է Խորհրդային բանակում։ Զորացրվելուց հետո բնակություն է հաստատել Գրոզնի քաղաքում։ Արցախյան շարժումը նրան ետ է բերել հայրենի գյուղ։ Անդամագրվել է գյուղի ջոկատում, որտեղ ծառայում էին նաև նրա երկու եղբայրները։ Գումարտակի հրամանատարի տեղակալն էր։ Մասնակցել է բազմաթիվ մարտերի։ Զոհվել է 1993 թ. մարտի 6-ին Մարտակերտի շրջանի Կուսապատ գյուղի ազատագրության համար մղված մարտում։ Հետմահու պարգևատրվել է «Շուշիի ազատագրման համար» մեդալով։ Ամուսնացած էր, ունի մեկ դուստր։ Հանգչում է հայրենի գյուղի գերեզմանատանը։


== Ծանոթագրություններ ==
Գվոզդև (գյուղ, Նեմիրովի շրջան)

Գվոզդև (ուկրաիներեն՝ Гвоздів), գյուղ Ուկրաինայի Վիննիցայի մարզի Նեմիրովի շրջանում։
2001 թվականի տվյալներով Գվոզդև գյուղում բնակվում էր 65 մարդ։ Բնակավայրը զբաղեցնում է 0,33 կմ² տարածք։ Բնակչության խտությունը կազմում էր 196,97 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տեսչութիւն հովուական (3135, Մարկոս Զակուռիա)

Մարկոս Զակուռիա. Տեսչութիւն հովուական (3135), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3135 թվի տակ։ Ձեռագիրը գրվել է 1834 թվականին Գրիգոր Մինղանծեան Կ. Պօլսեցի գրիչի կողմից Կ. Պօլիսում։ Ստացողը եղել է Ստեփանոս արեպիսկոպոսն։ Գրված է թղթի վրա, որը ունի 20.8X15 չափս։ Ձեռագիրը կազմված է 157 թերթից։ Գրված է միասյուն, նոտրգրով։ Կազմը` ստվարաթուղթ։ Հիշատակարաններ թարգմանչի՝ 1ա (1827 թ.), գրչի՝ 1ա։


== Բովանդակություն ==
Ճառք և նամակը և շրջաբերական թուղթը։


== Ծանոթագրություններ ==
Ֆլոս

Ֆլոս (գերմ.՝ Floß), կոմունա Գերմանիայում, Բավարիա երկրամասում։ Ենթարկվում է Վերին Պֆալց վարչական շրջանին։ Մտնում է Վալդնաբի Նոյշթաթ շրջանի մեջ։ Բնակչությունը կազմում է 3508 մարդ 2010 թվականի դեկտեմբերի 31-ի տվյալներով։ Զբաղեցնում է 54,41 կմ² տարածք։ Պաշտոնական կոդն է՝ 09 3 74 121։
Համայնքը բաժանված է 35 գյուղական թաղամասերի։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Պաշտոնական կայք
Մոլնիցա

Մոլնիցա (ուկրաիներեն՝ Молниця), գյուղ Ուկրաինայի Չեռնովցիի մարզի Հերցայի շրջանում։
2001 թվականի տվյալներով Մոլնիցա գյուղում բնակվում էր 1 813 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կեդրովայա (գյուղ, Խասանսկի շրջան)

Անվան այլ կիրառումների համար տե՛ս՝ Կեդրովայա (այլ կիրառումներ)Կեդրովայա (ռուս.՝ Кедровая), գյուղ Ռուսաստանի Պրիմորիեի երկրամասի Խասանսկի շրջանի կազմում։
Բնակչությունը 2005 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(571) Դուլսինեա

(571) Դուլսինեա (անգլ.՝ Dulcinea), աստերոիդ աստերոիդների հիմնական գոտում։ Հայտնաբերվել է 1905 թվականի սեպտեմբերի 4-ին Պաուլ Գյոցի կողմից Հայդելբերգում։
Միջին հեռավորությունը Արեգակից կազմում է 2,410462 ա. մ., առավելագույնը մոտենում է 1,8262 ա. մ. հեռավորության վրա և հեռանում 2,9947 ա. մ., իսկ Երկրի ուղեծրին Դուլսինեա աստերոիդը նվազագույնը մոտենում է 0,8328 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1366,94 երկրային օրվա ընթացքում, իր ուղեծրով շարժվելով միջինում 0,263362 աստիճան/օր արագությամբ։ 
Ուղեծրի հարթությունը խավարածրի հարթության հետ կազմում է 5.23° անկյուն։


== Դասակարգում ==
Ըստ Տոլենի սպեկտրալ դասակարգման պատկանում է R դասին։


== Անուն ==
Անունն ստացել է իսպանացի գրող Միգել դե Սերվանտեսի (1547-1616) Դոն Քիշոտ վեպի հերոսուհու պատվին։


== Տես նաև ==
Աստերոիդների ցանկ (501-600)
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(571) Դուլսինեա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)